		
                                                               PATVIRTINTA                                      
                                                                                                      Lietuvos geologijos tarnybos prie
Aplinkos ministerijos Viešojo pirkimo komisijos 2025 m. birželio 19   d. protokolu Nr. 14-5


[bookmark: _Hlk172907154]MAŽOS VERTĖS AUGALŲ APSAUGOS PRODUKTŲ VEIKLIŲJŲ MEDŽIAGŲ TYRIMŲ POŽEMINIO VANDENS MĖGINIUOSE PASLAUGŲ PIRKIMO SĄLYGOS
BENDROSIOS NUOSTATOS
[bookmark: _Hlk200550281]1.1. Lietuvos geologijos tarnyba prie Aplinkos ministerijos (toliau – Perkančioji organizacija) numato pirkti Augalų apsaugos produktų veikliųjų medžiagų tyrimų požeminio vandens mėginiuose paslaugas.
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus  reglamentuojančiais teisės aktais bei šiomis konkurso sąlygomis.
1.3. Vartojamos pagrindinės sąvokos apibrėžtos Viešųjų pirkimų įstatyme ir Apraše.
1.4. Išankstinis skelbimas apie pirkimą nebuvo paskelbtas. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu (https://viesiejipirkimai.lt/epps/home.do).  Pirkimo dokumentai, jų paaiškinimai, patikslinimai skelbiami CVP IS.
1.5. Pirkimas vykdomas CVP IS priemonėmis.
1.6. Pirkimas neatliekamas naudojantis centralizuotų pirkimų katalogu, nes perkamų prekių CPO kataloge nėra.  
1.7. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.
1.8. Perkančiosios organizacijos kontaktinis asmuo – Hidrogeologijos ir ekogeologijos skyriaus vyriausiasis specialistas Petras Pūtys, tel. +37064650692, el. p. petras.putys@lgt.lt
1.9. Perkančioji organizacija nėra pridėtinės vertės mokesčio (toliau – PVM) mokėtoja.
2. PIRKIMO OBJEKTAS
         2.1. Pirkimo objektas – Augalų apsaugos produktų veikliųjų medžiagų tyrimų požeminio vandens mėginiuose paslaugos (toliau - Paslaugos). Maksimalus perkamų mėginių kiekis – 52 vnt. Mėginių kiekis bus užsakomas pagal poreikį. Paslaugos turi būti suteiktos iki 2025 m. lapkričio 30 d.
2.2. Perkamų Paslaugų savybės ir apimtys išdėstytos Techninėje specifikacijoje (šių sąlygų 1 priedas).
2.3. Pirkimo objektas neskaidomas į dalis. Tiekėjai privalo siūlyti visą pirkimo objekto kiekį (apimtį). 
[bookmark: Bookmark]2.4. Alternatyvių pasiūlymų teikti negalima. Alternatyvūs pasiūlymai, tai yra tokie pasiūlymai, kuriuose siūlomos kitokios pirkimo objekto charakteristikos ir (ar) ar būsimos pirkimo sutarties sąlygos.
2.5. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  4.4.3 papunkčiu (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu). 
2.6. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

3. REIKALAVIMAI TIEKĖJUI

3.1. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi:
	Eil.Nr.
	[bookmark: _Hlk200627581]Reikalavimas dėl kokybės vadybos sistemos standartų laikymosi
	Pateikiami dokumentai

	3.1.1.
	[bookmark: _Hlk201234499]Tiekėjas pirkimo sutarties vykdymo metu tyrimus turi atlikti laboratorijoje akredituotoje pagal LST EN ISO/IEC 17025 arba lygiavertį kokybės vadybos standartą.
	Tiekėjas turi pateikti nepriklausomos įstaigos išduoto galiojančio sertifikato, patvirtinančio, kad laboratorija laikosi LST EN ISO/IEC 17025 standarto reikalavimų arba kitų tiekėjo lygiaverčių kokybės vadybos užtikrinimo priemonių įrodymus, patvirtinančius, kad jo siūlomos kokybės vadybos užtikrinimo priemonės atitinka reikalaujamus kokybės vadybos užtikrinimo standartus.

	● jeigu Pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti; 
● Tiekėjas gali pasitelkti kitų ūkio subjektų/subtiekėjų pajėgumus atsižvelgiant į jų prisiimamus įsipareigojimus pirkimo sutarčiai vykdyti. 
Tiekėjas vykdydamas sutartį turi užtikrinti, kad kiekvienas pasitelktas kitas ūkio subjektas/subtiekėjas laikysis reikalaujamų aplinkos apsaugos vadybos sistemos standartų/priemonių



3.2.Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Perkančioji organizacija netikrins tiekėjų, dalyvaujančių apklausoje, pašalinimo pagrindų. Pateikdamas pasiūlymą tiekėjas deklaruoja, kad nėra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. 
3.4. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.

4. KITŲ ŪKIO SUBJEKTŲ DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos (partnerystės) sutartį arba jos kopiją (Pateikiamas skenuotas dokumentas elektroninėje formoje). Jungtinės veiklos (partnerystės)  sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

5. PASIŪLYMŲ RENGIMAS, PATEIKIMAS, KEITIMAS IR PASIŪLYMO KAINOS ŠIFRAVIMAS

5.1. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties vykdymui. Tiekėjas padengia visas išlaidas, susijusias su pasiūlymo rengimu ir pateikimu.
5.2. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba kaip ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Jeigu tą patį pasiūlymą tiekėjas pateikė ir raštu (popierine forma, vokuose), ir naudodamasis CVP IS priemonėmis, laikoma, kad tiekėjas pateikė daugiau kaip vieną pasiūlymą.
5.3. Perkančioji organizacija reikalauja, kad pasiūlymai būtų pateikti tik elektroninėmis priemonėmis naudojant CVP IS. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku, ir nebus priimami ir vertinami.
5.4. Elektroninėmis priemonėmis pasiūlymus gali teikti tiktai tiekėjai registruoti CVP IS (https://viesiejipirkimai.lt/epps/home.do). Registracija CVP IS yra nemokama.
5.5. Tiekėjo pasiūlymas pateikiamas lietuvių kalba arba anglų kalba. Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą ar anglų kalbą. Tinkamu vertimu yra laikomas vertimas, kuris yra patvirtintas vertėjo parašu arba tiekėjo ar įgalioto asmens parašu, nurodant pareigų pavadinimą, vardą (vardo raidę), pavardę, ir antspaudą (jeigu turi) (Pateikiami skenuoti dokumentai elektroninėje formoje).
5.6. Pasiūlymuose nurodoma paslaugų kaina turi būti nurodyta eurais (suapvalinant iki dviejų skaičių po kablelio), turi būti išreikšta ir apskaičiuota taip, kaip nurodyta šių pirkimo sąlygų 1 priede. Apskaičiuojant kainą, turi būti atsižvelgta į visą šių pirkimo sąlygų 2 priede nurodytą techninę specifikaciją, paslaugų apimtį ir pan. Į pasiūlymo kainą turi būti įskaityti visi mokesčiai ir visos tiekėjo išlaidos, įskaitant ir sąskaitų teikimo naudojantis Sąskaitų administravimo bendrosios informacinės sistemos (SABIS) priemonėmis mokestį. Jei tiekėjas yra ne PVM mokėtojas, turi apie tai nurodyti pasiūlyme, nurodant juridinį pagrindą.  
5.7. Perkančioji organizacija nereikalauja pasiūlymo pasirašyti saugiu elektroniniu parašu.
5.8. Elektroninis pasiūlymas turi būti pateiktas iki skelbime apie pirkimą nustatyto termino CVP IS priemonėmis.
5.9. Pasiūlyme turi būti nurodytas jo galiojimo terminas. Pasiūlymas turi galioti iki 2025 m. rugpjūčio 29 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Jei pasiūlyme nurodytas pasiūlymo galiojimo laikas yra trumpesnis nei nurodyta šiame punkte, laikoma, kad pasiūlymas neatitinka pirkimo sąlygose nustatytų reikalavimų.
5.10. Kol nesibaigė pasiūlymų galiojimo laikas, Perkančioji organizacija turi teisę CVP IS priemonėmis prašyti, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis gali atmesti tokį prašymą. Tiekėjo, nesutikusio pratęsti pasiūlymo galiojimą, pasiūlymas bus atmestas.
5.11. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija praneša CVP IS priemonėmis visiems tiekėjams bei paskelbia CVP IS.
5.12. Pasiūlymą sudaro tiekėjo CVP IS priemonėmis pateiktų dokumentų ir duomenų visuma:
5.12.1. pasirašytas pasiūlymas pagal pridedamą pasiūlymo formą (2 priedas);
5.12.2. reikalavimo dėl kokybės vadybos sistemos standartų laikymosi patvirtinantis dokumentas;
5.12.3. tiekėjų grupės, teikiančios pasiūlymą jungtinės veiklos (partnerystės) sutarties pagrindu, jungtinės veiklos (partnerystės) sutarties kopija (Pateikiamas skenuotas dokumentas elektroninėje formoje);
5.12.4. įgaliojimo ar kito dokumento, suteikiančio teisę pasirašyti tiekėjo pasiūlymą, skaitmeninė kopija;
5.12.5. jei tiekėjas sutarties vykdymo metu numato remtis kitų ūkio subjektų (subtiekėjų/subteikėjų) pajėgumais, su kuriais tiekėjas nėra sudaręs jungtinės veiklos sutarties, tiekėjas privalo pateikti įrodymus patvirtinančius, kad tokie pajėgumai jam bus prieinami. Tam įrodyti tiekėjas turi pateikti dvišalio ‒ tiekėjo ir subtiekėjo/subteikėjo pasirašyto dokumento (preliminarios sutarties arba ketinimų protokolo ar kito lygiaverčio dokumento), patvirtinančio, kad laimėjus pirkimą, pirkimo sutarties vykdymo metu tiekėjui bus prieinami subtiekėjų/subteikėjų pajėgumai, kopiją (Pateikiami skenuoti dokumentai elektroninėje formoje).
5.12.6. kita prašome informacija ir (ar) dokumentai.
5.13. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
5.13.1. iki pasiūlymų pateikimo termino pabaigos  naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti dokumentą galima rasti adresu:
https://vpt.lrv.lt/uploads/vpt/documents/files/uzssisfravimo%20instrukcija(1).pdf
5.13.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais).
5.14. Tiekėjui užšifravus visą pasiūlymą ir iki vokų atplėšimo  procedūros (posėdžio) pradžios  nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
5.15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą raštu CVP IS priemonėmis iki pasiūlymų pateikimo termino pabaigos.
5.16. Tiekėjas pasiūlyme privalo nurodyti, ar jo pasiūlyme yra konfidencialios informacijos. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai.  Konfidencialia negalima laikyti informacijos nurodytos Viešųjų pirkimų įstatymo 20 straipsnio 2 dalyje. Perkančioji organizacija, viešojo pirkimo komisija, jos nariai ar ekspertai ir kiti asmenys negali tretiesiems asmenims atskleisti iš tiekėjo gautos informacijos, kurią tiekėjas nurodė kaip konfidencialią. Jei tiekėjas nenurodė konfidencialios informacijos, laikoma, kad tokios tiekėjo pasiūlyme nėra.

6. PASIŪLYMŲ GALIOJIMO UŽTIKRINIMAS
6.1. Perkančioji organizacija nereikalauja pasiūlymo galiojimo užtikrinimo Lietuvos Respublikos civilinio kodekso nustatytais prievolių įvykdymo užtikrinimo būdais.
7. PIRKIMO SĄLYGŲ PAAIŠKINIMAS IR PATIKSLINIMAS
7.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti Pirkimo sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos.
7.2. Tiekėjai turėtų būti aktyvūs į ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.3. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti pirkimo sąlygas.
7.4.  Atsakydama į kiekvieną tiekėjo CVP IS priemonėmis pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 8.1 papunktyje nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus išsiųsti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos.
7.5. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo sąlygas, bet nenurodo, kuris tiekėjas pateikė prašymą paaiškinti konkurso sąlygas. Atsakymai į tiekėjų klausimus ar Pirkimo sąlygų paaiškinimai, patikslinimai perkančiosios organizacijos iniciatyva paskelbiami CVP IS.
7.6. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
7.7. Perkančioji organizacija nerengs susitikimų su tiekėjais dėl pirkimo dokumentų paaiškinimų.
7.8. Perkančioji organizacija atitinkamai prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama per CVP IS. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

8. VOKŲ SU PASIŪLYMAIS ATPLĖŠIMO – PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS
8.1. Susipažinimas su pasiūlymais įvyks elektroniniu būdu skelbime apie pirkimą nustatyto pasiūlymų pateikimo termino dieną.
8.2. Tiekėjai nedalyvauja perkančiajai organizacijai atliekant paraiškų ar pasiūlymų nagrinėjimo, vertinimo ir palyginimo procedūras. Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki bus įvertinti pasiūlymai ir nustatyta pasiūlymų eilė.

9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
9.1. Pirkimui pateiktus pasiūlymus nagrinėja ir vertina  Komisija. Pasiūlymai nagrinėjami,  vertinami ir palyginami konfidencialiai, nedalyvaujant pasiūlymus pateikusių tiekėjų atstovams. Komisijos posėdžiuose stebėtojai nedalyvauja.
9.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo atitikties kvalifikacijos reikalavimams, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
9.3. Perkančioji organizacija gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
9.4. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija gali paprašyti ją pagrįsti.
9.5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.
9.6. Komisija atmeta pasiūlymą, jeigu:
9.6.1. tiekėjas turi būti pašalintas vadovaujantis pirkimo sąlygų nuostatomis dėl pašalinimo pagrindų, jeigu taikoma, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal pirkimo sąlygas keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
9.6.2. tiekėjas neatitinka pirkimų sąlygose nustatytų kvalifikacijos reikalavimų, jeigu taikoma, ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų, jeigu taikoma, ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;
9.6.3. per perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
9.6.4. tiekėjas pasiūlymą pateikė ne CVP IS priemonėmis (naudojant ne CVP IS „pasiūlymų dėžutę“);
9.6.5. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis[footnoteRef:1]; [1:  Pasiūlymų patikslinimo, papildymo ar paaiškinimo taisyklės, patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“.] 

9.6.6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
9.6.7. pasiūlyta kaina perkančiajai organizacijai yra per didelė ir nepriimtina, išskyrus VPĮ 45 str. 1 d. 5 p. numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
9.6.8. pasiūlyme nurodyta neįprastai maža kaina ir (ar) sąnaudos ir tiekėjas nepateikė tinkamų pasiūlytos mažiausios kainos ir (ar) sąnaudų pagrįstumo įrodymų;
9.6.9. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.6.10. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau šis negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu,  perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
9.6.11. netenkinami pirkimo sąlygose nustatyti reikalavimai, susiję su nacionaliniu saugumu (kai taikoma);
9.6.12. tiekėjas perkančiosios organizacijos prašymu nepratęsia pasiūlymo galiojimo;
9.6.13. tiekėjas iki susipažinimo su pasiūlymais posėdžio pradžios nepateikia pasiūlymo iššifravimo slaptažodžio;
9.6.14.  perkančioji organizacija gali atmesti pasiūlymus kitais specialiosiose pirkimo sąlygose nurodytais pagrindais. 
10. PASIŪLYMŲ VERTINIMAS
10.1. Perkančioji organizacija ekonomiškai naudingiausią pasiūlymą išrenka pagal kainos kriterijų. Ekonomiškai naudingiausiu pasiūlymu laikomas mažiausios kainos pasiūlymas.
10.2. Jeigu visų tiekėjų pasiūlytos kainos viršys pirkimui suplanuotas lėšas, perkančioji organizacija gali priimti sprendimą kviesti derėtis dėl pasiūlymų kainos, siekdama geriausio pirkimo dokumentuose nurodytus perkančiosios organizacijos poreikius atitinkančio rezultato laikantis toliau nurodytų sąlygų:
10.2.1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
10.2.2. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
10.2.3. negalima derėtis dėl pasiūlymo vertinimo kriterijų ir vertinimo tvarkos;
10.2.4. derybos bus vykdomos CVP IS priemonėmis. Perkančioji organizacija CVP IS priemonėmis kreipiasi į pasiūlymus pateikusius tiekėjus, prašydama pateikti galutinį pasiūlymą.

11. PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS
11.1. Perkančioji organizacija norėdama priimti sprendimą dėl laimėjusio pasiūlymo, pagal pirkimo sąlygose nustatytus kriterijus ir tvarką nedelsdama įvertina pateiktus pasiūlymus ir nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Laimėjusiu pasiūlymu pripažįstamas pasiūlymas, esantis pasiūlymų eilės pirmoje vietoje.
11.2. Perkančioji organizacija suinteresuotiems dalyviams nedelsdama, tačiau ne vėliau kaip per 5 darbo dienas, raštu CVP IS priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia Viešųjų pirkimų įstatymo 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties.
11.3. Perkančioji organizacija sudaryti sutartį siūlo tam tiekėjui, kurio pasiūlymas pripažintas laimėjusiu. Pirkimo sutartis turi būti sudaroma nedelsiant, per perkančiosios organizacijos nurodytą terminą.
11.4. Dalyvis, kurio pasiūlymas nustatytas laimėjęs, sudaryti  pirkimo sutarties kviečiamas raštu, CVP IS priemonėmis ir jam nurodomas laikas, iki kada jis turi sudaryti pirkimo sutartį.
11.5. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, iki Perkančiosios organizacijos nurodyto laiko nepasirašo pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.
11.6. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
12. PRETENZIJŲ NAGRINĖJIMO TVARKA
12.1. Tiekėjas, norėdamas iki pirkimo sutarties sudarymo teisme ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo VII skyriuje nustatyta tvarka.
12.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis Viešųjų pirkimų įstatymo VII skyriuje nustatytų terminų.
12.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.
13. PIRKIMO SUTARTIES SĄLYGOS
13.1.  Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose nustatytos pirkimo sąlygos.
13.2.  Sutartis įsigalios nuo pasirašymo dienos ir galios iki 2025 m. gruodžio 30 d.
13.3. Pirkimo sutartis sutarties galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.
13.4. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Tarnybai įsipareigoja, kad pirkimo sutartį vykdys tik tokią teisę turintys asmenys.
13.5. Sutartyje numatyta Paslaugų kaina yra nekeičiama. Pasikeitus PVM mokesčiui ir kitiems LR mokesčiams sutartyje numatyta Paslaugų kaina nebus perskaičiuojama. Paslaugų kaina nebus perskaičiuojama pagal bendrą kainų lygio kitimą ar paslaugų grupių kainų pokyčius.
13.6. Tarnyba už Sutartyje numatytas Paslaugas Teikėjui moka pagal Sutartyje nurodytus įkainius. Paslaugų įkainiai per visą Sutarties galiojimo laiką išlieka stabilūs ir nekintami. Už Paslaugas Tarnyba pinigus perveda Tiekėjui pagal jo pateiktą sąskaitą faktūrą per 30 dienų nuo sąskaitos faktūros informacinėje sistemoje SABIS gavimo dienos. Mokėjimas vykdomas eurais.
13.7. Pagrindinės Sutarties šalių teisės ir pareigos:
13.7.1.  Tiekėjas pagal Sutartį įsipareigos: laiku, kokybiškai, sąžiningai Pirkimo dokumentuose bei Sutartyje nustatytais terminais atlikti Paslaugas. Paslaugos turės atitikti Pirkimo dokumentuose bei Sutartyje nustatytus reikalavimus; nedelsiant informuoti Tarnybą apie aplinkybes, galinčias neigiamai paveikti Sutarties vykdymą; Tarnybai paprašius suteikti visą išsamią informaciją apie Sutarties vykdymo eigą bei turimus rezultatus; savo lėšomis pašalinti trūkumus ar nukrypimus nuo Sutarties sąlygų; paskirti asmenį, kuris atstovautų Tiekėją; gavęs prašymą prieš 10 d.d., pateikia paruoštus indus mėginių paėmimui; gavęs mėginius per 20 darbo dienų atlikti tyrimus ir atsiųsti tyrimų protokolus el.paštu ir paštu Tarnybai (Adresas: S.Konarskio g. 35, Vilnius; el.p. info@lgt, jurga.arustiene@lgt.lt); vykdyti kitus sutartinius įsipareigojimus, numatytus Sutartyje ar kylančius iš šios Sutarties vykdymo; užtikrinti paslaugų kokybę bei tokio pobūdžio paslaugoms keliamus reikalavimus, įtvirtintus Lietuvos Respublikos ir Europos Sąjungos teisės aktuose; teikiant Paslaugas laikytis šių aplinkosaugos reikalavimų: atsisakyti nebūtino dokumentų kopijavimo ir spausdinimo, rengiama dokumentacija, Paslaugų priėmimo-perdavimo aktai Tarnybai turi būti pateikti tik elektroniniu formatu, o dokumentacija, kuri turi būti pasirašoma ir paslaugų priėmimo-perdavimo aktai turi būti pasirašyti elektroniniu parašu; esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.
 13.7.2. Tarnyba pagal Sutartį įsipareigos: priimti iš Tiekėjo Sutarties reikalavimus atitinkančius Paslaugų rezultatus bei pasirašyti tai patvirtinantį priėmimo-perdavimo aktą; Sutartyje nustatyta tvarka atsiskaityti už Paslaugas; pranešti Tiekėjui apie nukrypimus nuo Sutarties sąlygų arba kitokius trūkumus, kuriuos Tiekėjas privalo pašalinti savo lėšomis; pristatyti mėginius Tiekėjui; suteikti Tiekėjui informaciją, reikalingą Sutarties vykdymui;
13.8. Šalis gali nutraukti sutartį, jeigu kita šalis sutarties neįvykdo ar netinkamai įvykdo ir tai yra esminis sutarties pažeidimas (pagal Lietuvos Respublikos civilinio kodekso 6.217 straipsnį) apie tai įspėjusi prieš 14 d.
13.9. Tarnyba gali vienašališkai nutraukti sutartį įspėjusi Tiekėją prieš 14 dienų.
13.10. Sutartis gali būti nutraukta Šalių susitarimu.
13.11. Sutartyje bus numatyta, kad Šalis, neįvykdžiusi sutartinių įsipareigojimų arba įvykdžiusi juos netinkamai,  atlygina kitai šaliai jos patirtus nuostolius ir turi sumokėti 0,02% (dvi šimtąsias procento) dydžio delspinigius nuo nesumokėtos sumos arba neįvykdytų įsipareigojimų, už kiekvieną uždelstą atsiskaitymo ar įsipareigojimų vykdymo dieną. Delspinigių sumokėjimas neatleidžia Sutarties šalių nuo įsipareigojimų pagal šią Sutartį vykdymo.
13.12. Jei Tiekėjas savo pasiūlyme nurodė, kad, vykdant pirkimo sutartį bus pasitelkiami subtiekėjai/subteikėjai, šie subtiekėjai/subteikėjai nurodomi pirkimo sutartyje. Nurodytus subtiekėjus/ subteikėjus galima keisti raštu tik informavus apie tai Tarnybą ir gavus jos raštišką sutikimą. Subtiekėjai/subteikėjai gali būti keičiami šiais atvejais: subtiekėjas/subteikėjas bankrutuoja ar susidaro analogiška situacija, subtiekėjas/subteikėjas dėl objektyvių priežasčių nebegali teikti sutartyje nurodytų paslaugų. Subtiekėjo/ subteikėjo pakeitimas įforminamas šalių rašytiniais susitarimais, kurie yra neatsiejama sutarties dalis. Tiekėjas bet kokiu atveju atsako už visus pagal pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Ši sutarties sąlyga taikoma tik tuomet, jeigu pasiūlyme Tiekėjas nurodo, kad ketina pasitelkti subtiekėjus/subteikėjus.
13.13. Visi ginčai tarp šalių, kilę sutarties vykdymo metu, yra sprendžiami abišaliu susitarimu,  o nepavykus išspręsti iškilusių ginčų sprendimas perduodamas spręsti Lietuvos Respublikos teismui.

































1 priedas

AUGALŲ APSAUGOS PRODUKTŲ VEIKLIŲJŲ MEDŽIAGŲ TYRIMŲ POŽEMINIO VANDENS MĖGINIUOSE PASLAUGŲ
TECHNINĖ SPECIFIKACIJA


Užduotis:  atlikti augalų apsaugos produktų veikliųjų medžiagų (AAPVM) tyrimus požeminio vandens mėginiuose 
Project tasks: To conduct analysis of defined plant protection products active substances (PPPAS) in groundwater samples:

	Parametras/ Parameter
	CAS Nr.
	Nustatymo riba/ LOR, µg/l

	Bentazonas/ Bentazone
	25057-89-0
	0,01

	1,2,4-triazolas/1,2,4-triazole
	288-88-0
	0,05

	Metazachloras/Metazachlor 
	67129-08-2
	0,05

	- 479 M 09 (BH-479-09)
	1246215-97-3
	0,1

	- 479 M 11 (BH-479-11)
	1242182-77-9
	0,02

	Azoksistrobinas/ Azoxystrobin
	131860-33-8
	0,05

	Dimetenamidas-P/ Dimethenamid-P
	163515-14-8
	0,01

	Tebukonazolas/ Tebuconazole
	107534-96-3
	0,05

	Kvinmerakas/ Quinmerac
	90717-03-6
	0,05

	Amidosulfuronas/ Amidosulfuron
	120923-37-7
	0,05

	Metsulfurono-metilas/ Metsulfuron-methyl
	74223-64-6
	0,05

	Tifensulfurono-metilas/ Thifensulfuron-methyl
	79277-27-3
	0,05



Planuojama analizių apimtis ir turinys
	Analizės turinys/ Scope of analysis 
	Planuojamas mėginių skaičius/ number of samples

	AAPVM požeminio vandens mėginiuose/
PPPAS in groundwater samples
	52



Laboratorijoje turi būti įdiegta kompetentingos institucijos patvirtinta kokybės užtikrinimo ir kontrolės sistema (ISO/IEC 17025 arba lygiavertė) . Laboratorija, gavus prašymą per 10 d.d. išsiunčia paruoštus indus mėginių paėmimui. 
Quality assurance and control system should be implemented and confirmed by competent authority (ISO/IEC 17025 or equivalent). The laboratory should send (in 10 working days) appropriate sampling containers after receiving notice from Lithuanian Geological Survey.











                                                                                        2 priedas

PASIŪLYMAS DĖL  AUGALŲ APSAUGOS PRODUKTŲ VEIKLIŲJŲ MEDŽIAGŲ TYRIMŲ POŽEMINIO VANDENS MĖGINIUOSE PASLAUGŲ PIRKIMO 
(data)
(vieta)

	Tiekėjo pavadinimas / Jeigu dalyvauja ūkio subjektų grupė, surašomi visi dalyvių pavadinimai/
	

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) pirkimo skelbime paskelbtame CVP IS;
2)  pirkimo sąlygose;
3)  kituose pirkimo dokumentuose (jų paaiškinimuose, patikslinimuose).
[bookmark: _Hlk3799563] 2. Pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. 
3. Vykdant sutartį, ketinu pasitelkti šiuos subrangovus/subtiekėjus**: 
	Eil. Nr.
	Subtiekėjo/subrangovo  pavadinimas
	Apimtis vykdant sutartį (darbų pavadinimai, proc. išraiška nuo bendros sutarties vertės, apimtis Eur.)

	1.
	
	

	2.
	
	


**Pildyti tuomet, jeigu bus sutarties vykdymui pasitelkti subtiekėjai. 
4. Šiuo pasiūlymu pažymime, kad sutinkame su pirkimo sąlygomis, nustatytomis pirkimo dokumentuose ir patvirtiname, kad pasiūlymas visiškai atitinka pirkimo dokumentuose nurodytus reikalavimus:
	Eil. Nr.
	Paslaugų  pavadinimas
	Mėginių skaičius vnt.
	1 vieneto įkainis, Eur be PVM

	Paslaugų kaina,
Eur be PVM
(3x4)

	
1 vieneto įkainis, Eur su PVM

	Paslaugų kaina,
Eur su PVM
(3x6)


	1.
	2.
	3.
	4.
	5.
	6.
	7.

	1.
	Augalų apsaugos produktų veikliųjų medžiagų tyrimų požeminio vandens mėginiuose paslaugos

	IŠ VISO Eur su PVM:

	
	
	




Pridėtinės vertės mokestis skaičiuojamas, vadovaujantis Lietuvos Respublikoje galiojančiais teisės aktais.
Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.
Bendra pasiūlymo kaina žodžiais ___________________________________________
Į šią bendrą pasiūlymo kainą įeina visi mokesčiai ir išlaidos, taip pat PVM, kuris sudaro _____________________________________ Eur. 

5. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	
	
	



6. Šiame pasiūlyme yra pateikta ir konfidenciali informacija ______________________________________________________________________________
(tiekėjas nurodo, kokia pateikta informacija yra konfidenciali)***:
	
	
	

	
	
	

	
	
	

	
	
	


*** Pildyti tuomet, jeigu bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. 
	Pasiūlymas galioja iki 2025-08-29.

	
	



	
	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)






























PROPOSAL OF ANALYSIS DEFINED PLANT PROTECTION PRODUCTS ACTIVE SUBSTANCES IN GROUDWATER SAMPLES
____________Date No.___


	Name of supplier
	


	Address of supplier
	


	Name of responsible person for proposal

	

	Telephone number
	


	E-mail
	


	Other required details



	



1. We hereby declare that we agree with all conditions set out in the procurement documents (clarifications and additions).
1. The proposal contains correct information and includes everything necessary for the proper fulfillment of the contract.
2. In pursuance of contract I will resort these subcontractors **:
	No.
	Name of subcontractor
	Coverage of contract

	1.
	
	

	2.
	
	

	3.
	
	


** Fill if subcontractor will be resorted

3. We offer the following:
	
	Services
	samples
	1 unit price, Eur without VAT

	In total 52 samples, Eur 
without VAT

	1 unit price, Eur with VAT

	In total 52 samples, Eur 
with VAT


	1.
	2.
	3.
	4.
	5.
	6.
	7.

	1.
	Analysis of defined plant protection products active substances (PPPAS) in groundwater samples
	 52
	
	
	
	

	
	IN TOTAL EUR WITH VAT (21 %):

	
	
	



VAT is calculated in accordance with the Lithuanian Republic legislation.
In cases where current legislation does not require the supplier to pay VAT, he shall state the reasons on which he doesn’t pay VAT.
The total tender price in words ______________________________________________Euro.
This offer price includes all fees and expenses, as well as VAT, which consists of_______________ Eur.

4. With proposal following documents are submitted:

	
	Submitted documents title
	Document pages

	1.
	
	

	2.
	
	

	
	
	




Proposal is valid through 2025-08-29



                      (Supplier or his authorized person's name and signature)
___________________________________________________________________
___________

